b'\n_START_ARTICLE_\nBugarska antarkti\xc4\x8dka baza sv. Klimenta Ohridskog\n_START_PARAGRAPH_\nBugarska antarkti\xc4\x8dka baza sv. Klimenta Ohridskog (bugarski: \xd0\x91\xd0\xb0\xd0\xb7\xd0\xb0 \xd0\xa1\xd0\xb2. \xd0\x9a\xd0\xbb\xd0\xb8\xd0\xbc\xd0\xb5\xd0\xbd\xd1\x82 \xd0\x9e\xd1\x85\xd1\x80\xd0\xb8\xd0\xb4\xd1\x81\xd0\xba\xd0\xb8) je bugarska antarkti\xc4\x8dka znanstvena baza na otoku Livingstonu. Baza je osnovana 1988. godine, a 1993. godine po naredbi predsjednika \xc5\xbdelju \xc5\xbdeleva nazvana je u \xc4\x8dast Svetog Klimenta Ohridskog.\n_START_SECTION_\nPovijest\n_START_PARAGRAPH_\nNa podru\xc4\x8dje dana\xc5\xa1nje baze Bugari su se iskrcali izme\xc4\x91u 26. i 28. travnja 1988. uz pomo\xc4\x87 sovjetskog istra\xc5\xbeiva\xc4\x8dkog broda Mihail Somov. Objekti za bazu su trebali prvobitno postavljeni na otoku Alexanderu ali se brod nije uspio usidriti. Te su dvije monta\xc5\xbene barake iskrcane na Livingston. Objekti su kasnije obnovljeni i otvoreni kao stalna baza 11. prosinca 1993. godine._NEWLINE_Program \xc5\xa1irenja baze uklju\xc4\x8divao je izgradnju novog vi\xc5\xa1enamjenskog objekta \xc5\xa1to je provedeno u razdoblju od 1996. do 1998. i nakon toga. Kapela Sv. Ivana Rilskog izgra\xc4\x91ena je 2003. godine, i prva je pravoslavna gra\xc4\x91evina na Antarktiku i najju\xc5\xbeniji pravoslavna bogomolja u svijetu. Bugarska po\xc5\xa1ta ima svoj ured od 1994./1995. Bazu redovito posje\xc4\x87uju predstavnici institucija nadle\xc5\xbenih za aktivnosti Bugarske na Antarktici, uklju\xc4\x8duju\xc4\x87i predsjednika Georgija Prvanova koju je bazu posjetio u sije\xc4\x8dnju 2011. godine.\n_START_SECTION_\nUpotreba\n_START_PARAGRAPH_\nBazu koriste znanstvenici iz Bugarske i drugih dr\xc5\xbeava za istra\xc5\xbeivanje iz podru\xc4\x8dja geologije, biologije, glaciologije, topografije i geografske.'